হাতী-মানুহৰ সংঘাতত এজন ষাঠি বছৰীয়া বৃদ্ধই মৃত্যুক আকোৱালী লোৱা খবৰে পুনৰ কলিয়াবৰৰ কাৱৈমাৰী গাঁৱত শোকৰ ছাঁ পৰিছে। আজি পুৱতি নিশা কলিয়াবৰ অঞ্চলৰ বাসিন্দা এঘৰৰ ঘৰৰ পিছফালে প্ৰৱেশ কৰা এটা বনৰীয়া হাতীয়ে অচম্বিতে বৃদ্ধ লোকজনক আক্ৰমণ কৰাত লোকজনৰ মৃত্যু ঘটে। মৃত লোকজন ধুনীয়াৰাম বসুমতাৰী(৬০) বুলি জানিব পৰা গৈছে।
ধুনীয়াৰামৰ পৰিয়ালৰ লোকে জনোৱা অনুসৰি আজি পুৱতিনিশা ৩ মান বজাত মৃত ধুনীয়াৰামে ঘৰৰ পিছফালে যাওতেই বনৰীয়া হাতীটোৱে সন্মুখৰ পৰা আক্ৰমণ কৰে। আৰু আক্ৰমণ কৰাৰ ফলত থিতাতে লোকজনৰ মৃত্যু হয় ।
বনৰীয়া হাতীৰ আক্ৰমণত মৃত্যু হোৱা ঘটনাই সমগ্ৰ কাৱৈমাৰী অঞ্চলত এক শোকাকুল পৰিবেশৰ সৃষ্টি কৰিছে। ধুনীয়াৰামে মৃত্যুৰ সময়ত নিজৰ পত্নীসহ দুগৰাকী জীয়ৰীক এই সংসাৰত এৰি থৈ যায়।
ঘটনাস্থলীত আৰক্ষী আৰু বনবিভাগৰ লোক উপস্থিত হৈ মৃত লোকজনক মৰণোত্তৰ পৰীক্ষাৰ বাবে নগাঁও ভোগেশ্বৰী ফুকননী চিকিৎসালয়লৈ প্ৰেৰণ কৰে।
আনহাতে এই ঘটনাৰ পাছত স্থানীয় ৰাইজে বন বিভাগৰ নীৰৱ ভূমিকাৰ প্ৰতি বৃহৎ প্ৰশ্ন উত্থাপন কৰে। উক্ত অঞ্চলটোত বিগত বহু দিনৰে পৰাই বনৰীয়া হাতীয়ে উপদ্ৰৱ চলাই অহা বুলিও স্থানীয় ৰাইজে মত প্ৰকাশ কৰাৰ লগতে বন বিভাগে একো ব্যৱস্থা গ্ৰহণ নকৰাৰো অভিযোগ তোলে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
